Немагчыма быць прадуктыўным вучоным і не мець публікацый у інтэрнэце. І рэпазіторый — адна з магчымасцей для вучонага паказаць сябе свету. Бывае, аўтар друкуецца ў часопісе накладам 100 асобнікаў — але хіба можна гэтым задаволіцца? Мы размяшчаем той жа матэрыял у адкрытым доступе ў электроннай бібліятэцы і бачым, што за кароткі час яго спампавалі 20 тысяч разоў. У інтэрнэце плён работы вучонага ў сотні разоў лепш бачны і больш запатрабаваны. І калі хтосьці баіцца, што яго навуковыя ідэі скрадуць, і таму піша “ў стол”, то ён сам у сябе крадзе.